নাজমা (ছদ্মনাম) পরিবারের প্রথম সন্তান। লেখাপড়ায় ভালো। ছোট থেকেই তার ইচ্ছা, বড় হয়ে চাকরি করবে। বাবার পাশে দাঁড়াবে। হোক সে মেয়ে, পরিবারের বড় সন্তান হিসেবে তার দায়িত্ব আছে। কিন্তু সে যখন এইচএসসি পাস করে অনার্সে ভর্তি হলো, তখনই পরিবারের পক্ষ থেকে তাকে বিয়ে দিয়ে দেয়া হলো। অবশ্য হাল ছাড়েনি নাজমা। সংসার-সন্তানের জন্য কয়েক বছর নষ্ট হলেও পড়ালেখা সে ঠিকই শেষ করেছে। একটি ভালো চাকরিতে জয়েন করেছে; কিন্তু তত দিনে বাবা-মা দুইজনেই চলে গেছেন পরপারে। নাজমার স্বপ্ন অধরাই থেকে গেল।